4. การประกอบธุรกิจของแต่ละสายผลิตภัณฑ์

4.1 ลักษณะผลิตภัณฑ์หรือบริการ

 4.1.1 ผลิตภัณฑ์

ผ้าลูกไม้ปัก

เป็นผลิตภัณฑ์ที่ใช้เส้นด้ายหลายๆชนิด
ปักลงบนผืนผ้าเพื่อให้เกิดลวดลายที่สวยงามเหมาะสำหรับการตัดเย็บชุดชั้นในสตรี
เสื้อผ้าสำเร็จรูปและสินค้าอื่นๆ อีกมากมาย โดยมีทั้งชนิดผืนและชนิดแถบ

ผ้าไม่ทอ

เป็นผลิตภัณฑ์จากเส้นใยสังเคราะห์
โดยนำมาผ่านกระบวนการผลิตและเครื่องมือที่ทันสมัยเหมาะสำหรับการนำไปบุเสื้อสกี รองเท้า
แอร์ฟิวเตอร์ ฟองน้ำหนุนไหล่ เครื่องนอน และผลิตภัณฑ์ในรถยนต์

4.1.2 สิทธิประโยชน์ในการประกอบธุรกิจ ได้รับบัตรส่งเสริมการลงทุน

- บัตรเลขที่ 1056(2)/2550 ประเภทผลิตภัณฑ์สิ่งทอหรือชิ้นส่วน

  - บัตรเลขที่ 1182(2)/2550
  ประเภทผลิตภัณฑ์สิ่งทอหรือชิ้นส่วนและผลิตภัณฑ์จากหนังสัตว์หรือหนังเทียม

- บัตรเลขที่ 1774(2)/2550 ประเภทผลิตชิ้นส่วนประกอบเครื่องนุ่งห่ม,
ผลิตเครื่องตกแต่งในรถยนต์ และ

อุปกรณ์การแพทย์

  - บัตรเลขที่ 1021(1)/2553 ประเภทผลิตหน้ากากอนามัย

  - บัตรเลขที่ 1598(2)/2553 ประเภทผลิตภัณฑ์สิ่งทอหรือชิ้นส่วน

  - บัตรเลขที่ 1123/2539 ประเภทผลิตผ้าฟอกย้อมและด้าย ฟอกย้อม

  - บัตรเลขที่ 1736(2)/2548 ประเภทผลิตเส้นด้ายย้อมสีและผ้าย้อมสี

  - บัตรเลขที่ 1234/2538 ประเภทผลิตผ้าลูกไม้ปัก

  - บัตรเลขที่ 1451/2539 ประเภทผลิตผ้าลูกไม้ปัก

  - บัตรเลขที่ 1582(1)/ 2544 ประเภทผลิตผ้าลูกไม้ปัก

  - บัตรเลขที่ 1685(2)/2545 ประเภทผลิตผ้าลูกไม้ปัก

  - บัตรเลขที่ 7033/2537 ประเภทผลิตผ้าถัก แถบยางยืด ริบบิ้น

  - บัตรเลขที่ 1449/2539 ประเภทผลิตแถบยางยืด

  - บัตรเลขที่ 1457/2539 ประเภทผลิตแถบยางยืด

  - บัตรเลขที่ 1577/2539 ประเภทผลิตผ้าผืน

  - บัตรเลขที่ 1451(2)/ 2545 ประเภทผลิตผ้าถัก

  - บัตรเลขที่ 1052(2)/2550 ประเภทผลิตผ้าถัก

  - บัตรเลขที่ 1516(2)/2550 ประเภทผลิตเส้นด้าย แถบสายเทป ผ้าตาข่าย

4.1.3 สิทธิอื่นๆ

- ไม่มี -

4.1.4 ข้อจำกัดในการประกอบธุรกิจ

- ไม่มี –

 4.2 การตลาดและภาวะการแข่งขัน

4.2.1 นโยบายและลักษณะการตลาด

- ลักษณะลูกค้าของบริษัท

บริษัททำการจำหน่ายสินค้าที่ผลิตได้ในประเทศเป็นส่วนใหญ่ โดยจำหน่ายให้กับโรงงานอุตสาหกรรม
เช่น โรงงานผลิตเสื้อผ้าสำเร็จรูป โรงงานผลิตชุดชั้นในสตรี โรงงานผลิตรองเท้า
โรงงานผลิตชิ้นส่วนรถยนต์ ในส่วนที่เหลือส่งขายยังต่างประเทศให้แก่ลูกค้าที่มีลักษณะเดียวกัน

- การจำหน่ายและช่องทางการจำหน่าย

บริษัทมีพนักงานขาย และทีมขาย ซึ่งทำหน้าที่ในด้านการขาย และบริการลูกค้าในประเทศ
และต่างประเทศ
และยังมีตัวแทนในการขายและดูแลลูกค้าในประเทศที่บริษัทไม่สามารถให้บริการได้ทั่วถึง

- สัดส่วนการจำหน่ายในประเทศและต่างประเทศ

บริษัททำการจำหน่ายสินค้าที่ผลิตได้ในประเทศเป็นส่วนใหญ่ ซึ่งอยู่ประมาณร้อยละ 83.81
และในส่วนที่เหลืออีกประมาณร้อยละ 16.19 ส่งขายยังต่างประเทศโดยตรง

4.2.2 การตลาดและภาวะการแข่งขัน

ภาวการณ์ผลิต และการขายของตลาดสิ่งทอ
และเครื่องนุ่งห่มพื้นฐานยังประสบปัญหาทั้งด้านอุปสงค์ของ

ผู้นำเข้าต่างประเทศ ซึ่งได้รับผลกระทบจากปัญหาเศรษฐกิจภายในประเทศ
และการอ่อนตัวลงอย่างรวดเร็วของค่าเงิน ของประเทศผู้นำเข้าหลักๆ ไม่ว่าจะเป็น สหรัฐอเมริกา
กลุ่มประเทศยูโร และประเทศญี่ปุ่น และทางด้านอุปทานที่เป็นผู้ผลิตในประเทศไทยเอง
ได้รับผลกระทบจากการปรับขึ้นของค่าจ้างขั้นต่ำ ทำให้ผู้ประกอบการหลายรายต้องปิดกิจการ
หรือย้ายฐานการผลิตไปประเทศอื่นที่มีค่าแรงถูกกว่า

ในส่วนของสิ่งทอประยุกต์ที่บริษัทดำเนินการผลิตและจำหน่ายอยู่นั้น ได้รับผลดีจากนโยบายการคืนภาษี

รถคันแรกซึ่งทำให้ยอดการผลิต และจำหน่ายรถยนต์สูงเป็นประวัติการ
และส่งผลให้เริ่มมีผู้ที่สนใจจะเข้าสู่ตลาดเดียวกันเพิ่มมากขึ้น

กลยุทธ์ในการแข่งขัน

บริษัทจะยังคงเน้นการรักษาฐานลูกค้าในประเทศและต่างประเทศ
ในขณะเดียวกันก็ยังคงเน้นการสร้างนวัตกรรมและสินค้าใหม่
อีกทั้งการทำตลาดไปสู่ประเทศที่ได้ทำข้อตกลงเปิดเสรีทางการค้ากับประเทศไทยให้มากขึ้น

นอกจากนี้ บริษัทยังได้มุ่งเน้นที่จะลดต้นทุนการผลิตลง โดยเฉพาะอย่างยิ่งต้นทุนด้านพลังงาน

กลุ่มลูกค้าเป้าหมาย

บริษัทมุ่งเน้นไปที่ผู้ผลิตสินค้าที่มีคุณภาพระดับกลางขึ้นไป
ซึ่งมีการจำหน่ายสินค้าปลายทางในทุกทวีปทั่วโลก

4.3 การจัดหาผลิตภัณฑ์

4.3.1 จำนวนโรงงานและสถานที่ทำการของโรงงาน

 บริษัทมีสถานประกอบการที่เป็นโรงงาน เป็นจำนวน 5 แห่ง ดังนี้

1. ตั้งอยู่เลขที่ 600 หมู่ 11 ถนนสุขาภิบาล 8 ตำบลหนองขาม อำเภอศรีราชา จังหวัดชลบุรี

2. ตั้งอยู่เลขที่ 624/5-8 หมู่ 11 ถนนสุขาภิบาล 8 ตำบลหนองขาม อำเภอศรีราชา จังหวัดชลบุรี

3. ตั้งอยู่เลขที่ 600/3 หมู่ 11 ถนนสุขาภิบาล 8 ตำบลหนองขาม อำเภอศรีราชา จังหวัดชลบุรี

4. ตั้งอยู่เลขที่ 111/2 หมู่ 5 ถนนสุวรรณศร ตำบลนนทรี อำเภอกบินทร์บุรี จังหวัดปราจีนบุรี

5. ตั้งอยู่เลขที่ 600/49 หมู่ 11 ถนนสุขาภิบาล 8 ตำบลหนองขาม อำเภอศรีราชา จังหวัดชลบุรี

4.3.2 การจัดหาวัตถุดิบ

ประเภทของวัตถุดิบ

 วัตถุดิบหลักที่สำคัญของบริษัท ได้แก่ เส้นด้าย , ผ้าผืน และ เส้นใยสังเคราะห์

1. เส้นด้าย

บริษัทใช้เส้นด้ายในการผลิตหลายชนิด เช่น เส้นด้าย COTTON , เส้นด้าย POLYESTER ,
และเส้นด้าย RAYON รวมทั้งเส้นด้ายแฟชั่น และเส้นด้ายที่มีคุณสมบัติพิเศษต่อผิวสัมผัส
ซึ่งสั่งซื้อจากผู้ผลิตเส้นด้าย , ตัวแทนจำหน่าย และสั่งซื้อจากต่างประเทศ

2. ผ้าผืน

ผ้าที่ใช้ส่วนใหญ่ ได้แก่ ผ้า COTTON , ผ้า NYLON , ผ้า T/C และอื่น ๆ
ได้สั่งซื้อจากผู้ผลิตและผู้จำหน่ายทั่วไป ส่วนผ้าที่มีคุณสมบัติพิเศษ ได้สั่งซื้อจากต่างประเทศ

3. เส้นใยสังเคราะห์

ส่วนใหญ่ใช้เส้นใย POLYESTER ในการผลิตสินค้า การสั่งซื้อ ซื้อจากผู้ผลิตในประเทศเป็นส่วนใหญ่
บางส่วนซื้อจากต่างประเทศ เพื่อขายให้ลูกค้าที่ซื้อไปผลิตเพื่อส่งออก

4.3.3 สัดส่วนการซื้อวัตถุดิบในประเทศและต่างประเทศ

บริษัทได้จัดซื้อวัตถุดิบในการผลิตจากในประเทศเป็นส่วนใหญ่ คิดเป็นประมาณ 81.75%
ของการจัดซื้อวัตถุดิบทั้งหมด ส่วนที่เหลืออีกประมาณ 18.25% เป็นการจัดซื้อจากต่างประเทศ

บริษัทยังคงต้องแสวงหาวัตถุดิบที่มีคุณสมบัติพิเศษเพื่อนำมาพัฒนาสินค้าให้ทันสมัยตรงกับความต้องการของลูกค้าทั้งด้านคุณภาพ,
ราคา, กำหนดส่งของ โดยส่วนใหญ่ต้องมีการต่อรองกับผู้จำหน่ายวัตถุดิบ
เพื่อไม่ให้มีปัญหาในการจัดส่งสินค้า

4.  สภาพปัญหาเกี่ยวกับวัตถุดิบและจำนวนผู้จำหน่ายวัตถุดิบ

การจัดหาวัตถุดิบเพื่อป้อนให้กับฝ่ายผลิตของบริษัทยังคงเป็นไปได้อย่างต่อเนื่องภายหลังจากปัญหาอุทกภัยในปี
2554 ได้คลี่คลายลงผู้ผลิตเริ่มกลับมาดำเนินการได้บางส่วน การที่ราคาน้ำมัน
และผลิตภัณฑ์ต่อเนื่องค่อนข้างทรงตัวในปีที่ผ่านมาประกอบกับการแข็งค่าของเงินบาทช่วยลดปัญหาด้านการจัดซื้อและจัดหาวัตถุดิบลงในปี
2012 อย่างไรก็ตามบริษัทก็ยังคงดำเนินการเสาะหาผู้จำหน่ายวัตถุดิบใหม่ๆ
และที่มีคุณภาพดีในราคาที่เหมาะสมอยู่อย่างต่อเนื่อง

4.  งานที่ยังไม่ส่งมอบ

  - ไม่มี -